section_heading: 2007. – 2010.: Lady Starlight, The Fame, The Fame Monster i ugovor s Interscope Recordsom
paragraph_text: 2007. upoznavanje s Lady Starlight, pravim imenom Colleen Martin s kojom započinje zajedničke nastupe- jedan je također bio na slavnom festivalu Lollapalooza, te su njihovi su nastupi obilovali erotikom i golotinjom. No, Stefani se još uvijek drogirala, te je priznala kako je jedne večeri doživjela zastrašujuće iskustvo tijekom kojega je mislila da će umrijeti. Ti trenuci blizu smrti, kaže, otvorili su joj neke dijelove mozga zbog kojih danas mnogo čudnije i psihotičnije gleda na sve stvari. Nakon toga, priznala je, odmah se prestala drogirati, a ubrzo i pomirila s ocem. Pošto je Joseph znao da je Stefaninina jedina želja postati slavna umjetnica, dao joj je ultimatum- financirat će joj sve nastupe godinu dana, a ako u tom razdoblju ne postane zvijezda, vraća se na faks. No, sreća joj se brzo osmjehnula. Budući da je Gaga ne samo pjevačica, već i tekstopisac i producent, napisala je mnogo pjesama za izvođače poput Britney Spears, Pussycat Dolls, Fergie i Akona. Upravo je Akon primijetio njezin talent te joj odlučio dati šansu. Potpisala je ugovor s Interscope Recordsom, točnije s Kon Live Distribution (iako je danas u suradnji sa Streamline Recordsom) te počela snimati svoj prvi album. Josephov plan je propao, Gaga je postala zvijezda, a nakon samo dvije godine karijere potpuno nadmašila svog mentora Akona. „Ona je najjednostavnija i najkompliciranija osoba s kojom sam ikada radio“, rekao je Akon.